tomron87/hebrew-wikipedia-sentences-corpus huggingface dataset:
ממים, בדומה לגנים, יכולים לשרוד לתקופה ארוכה מאוד בהרבה מהאורגניזמים שנושאים אותם.
גן מוצלח, כמו הגן לשיניים חזקות אצל האריות למשל, יכול להישאר זהה במאגר הגנים למשך מאות אלפי שנים.
מם מוצלח יכול להשתכפל מאדם אחד לשני, לתקופה ארוכה לאחר שהוא הופיע לראשונה, לדוגמה הנטייה התרבותית לייצר ולעטות לבוש קיימת לפחות עשרות ואולי מאות אלפי שנים.
באותו אופן שניתן להשתמש במושג הגן האנוכיי כנקודת מבט על מנת להבין את האבולוציה הביולוגית, ניתן להשתמש במושג המם על מנת להבין יותר טוב היבטים לא מובנים של התרבות האנושית, ושל התנהגות נלמדת בבעלי חיים אחרים.
השאלה אם ממטיקה ראויה להיחשב כמדע עדיין פתוחה, ויש מבקרים הטוענים כי בניגוד לגנטיקה בה חוקי ההעברה מוגדרים היטב ומוכרים ממטיקה היא בגדר פסאודו-מדע בלבד.
אף שמדברים על ממים כיחידות נפרדות, אין זה אומר כי אנו מכמתים את המחשבה וכי יש "אטומים" של רעיונות שלא ניתן לחלקם לחלקים קטנים יותר.
המם כיחידה הוא פשוט צורה נוחה לומר "חלק של מחשבה שמועתק מאדם לאדם", גם אם הוא מורכב מממים קטנים יותר.
מם יכול להיות נאום שלם או מילה אחת.
אך הגיוני כי המם של המילה ישרוד לזמן רב יותר בשלמותו, ואילו הנאום כולו ישתנה בוודאי במהירות רבה יותר בשל טעויות בזיכרון, גרסאות מקוצרות ומוטציות אחרות.
כוחות אבולוציוניים המשפיעים על המם
יכולתו של גן לשרוד אינה תלויה רק ביעילות של ההתנהגות או של חלק הגוף שהוא מקודד, אלא גם בהצלחתו לעקוף את ההגרלה התרבותית הרגילה על ידי כך שהוא נמצא ביותר מ-50% מהזיגוטים באורגניזם.
כך גם הלחצים ההתפתחותיים של ממים כוללים יותר מאמיתותם או מיעילותם הכלכלית או האחרת, ולפעמים הם אף כוללים דברים שונים לגמרי, לדוגמה:
ניסיון – מם שמתאים לניסיון האנושי ישרוד;
שמחה – אם מם משמח אנשים, הם יזכרו אותו;
פחד – אם מם מצליח לשכנע אנשים שיש להם ממה לפחד אם לא יזכרו אותו, הם יזכרו אותו;
צנזורה – אם ארגון כלשהו הורס את מערכות השימור של מם מסוים, המם יסבול מאד;
כלכלה – אם מם מסוים נמצא בתרבות המצליחה מבחינה כלכלית, למם זה יהיה קהל גדול בהרבה;
מיוחדות – אם המם מאפשר לנושאיו לאפיין עצמם כמיוחדים (כמנהיגים, אינטליגנטים וכו') אז המם יתפשט.
המם עצמו אינו רוצה לעשות דבר מה; הוא פשוט משתכפל או לא.
אלימות – אם מם מייצר קנאות או אלימות כלפי ממים מתחרים זה מגדיל מאוד את הסיכוי שישרוד למשך תקופה ארוכה.
יישום שנוי במחלוקת של רעיון ה"מם האנוכי" הוא הרעיון שיש ממים שמתנהגים כמו וירוסים: כלומר, הם מועברים הלאה גם במחיר פגיעה בנושאים אותם, פשוט כיוון שהם כל כך טובים בזה.
יש שטוענים כי דתות (במיוחד דתות מסיונריות) וכתות פועלות בצורה הזו, כשחלק מהאמונה כוללת צורך להפיץ את הממים שלה ולהתנגד לממים מתחרים וכך אמונות מועברות הלאה עם או בלי קשר לעובדה שהן מועילות או לא למאמין.
יש גם עמדה, שגורסת שדתות מסורתיות יותר פועלות כמו מערכות חיסוניות מנטליות, בכך שהן מונעות ממחשבות חדשות להיכנס למערכת.
וכך הדת מגנה על האדם מפני אמונות חדשות, בעצם שמרנותה.
באבולוציה גנטית, מקובל כי על מנת לפצל מין אחד לשניים, יש צורך בהפרדה גאוגרפית מסוימת בין שני המינים, כגון רכס הרים חדש או נהר.
הפרדה זו תמנע משתי הקבוצות להתרבות זו עם זו, וכך המוטציות שלהן לא יעברו מאחת לשנייה וייווצרו שני מינים שונים.
תופעה דומה מאוד יכולה לקרות בממים.
בדרך כלל, האוכלוסייה בעלת המם בהכרתה מעורבבת מספיק כך שהמם נמצא אצל הרבה אנשים באופן שווה.
אך אם הקבוצה האחת מתפצלת לשניים, ייתכן כי ייווצרו שני סוגים שונים של מם, עד שיהיו שונים לגמרי אחד מהשני.
דוגמה טובה לזה הן מאות השפות השונות שנתגלו בפפואה גינאה החדשה, באזור ההררי שבו הריבוי התאפשר בשל ההפרדה הגאוגרפית החזקה בין האזורים השונים של האי.
טכנולוגיה היא דוגמה ברורה מאליה, כגון מכוניות או אטבי נייר.
טכנולוגיה גם מציגה את המצב של "מוטציה" ממטית שמביאה לאבולוציה.
ייתכן כי היו דגמים רבים של סיכות נייר, בעלי יעילות משתנה, ורק חלקם שרדו
פרקטיקות וטרמינולוגיות של תחומים מקצועיים ומדעיים כמו רפואה, פיזיקה ומשפטים המשועתקות בגלוי ובמשתמע בתהליכי הלמידה והחברות של העוסקים בהן
רעיונות כמו חירות, צדק, בעלות, אנציקלופדיות פתוחות, אגואיזם או אלטרואיזם
זמרירים (ג'ינגלים) ושירים שקשה להפסיק לשיר
תרבות ילדים: משחקים, שירים, פעילויות וכו'
תרבות ארגונית בגופים כמו צבא, מערכת פוליטית של מדינה או בנק
ממים אינטרנטיים: תופעות אינטרנט, סלנג, שיווק, ויראלי וכו'
דמויות בדיוניות ותכונותיהן, החל בהאנשה של המוות וכלה בכפת הקוף
עצות רפואיות ובטיחותיות, תרופות סבתא
ממבה שחורה (שם מדעי: Dendroaspis polylepis) הוא מין של נחש ארסי מהסוג ממבה, השייך למשפחת הפתניים.
הממבה השחורה אנדמית לאזור אפריקה שמדרום לסהרה.
היא עשויה להגיע עד לאורך של 4.5 מ', דבר שהופך אותה לנחש הארסי הארוך ביותר באפריקה ולשני הכי ארוך בעולם.
הממבה השחורה היא אחד הנחשים האימתניים בעולם, ולבטח באפריקה.
שילוב של מהירות, התנהגות לא צפויה וארס חזק הופכים אותו למין מסוכן ביותר.
מומחים רבים רואים במין זה כנחש המסוכן בעולם, כאשר ללא טיפול בעזרת נסיוב ייעודי, הכשה שלה מסתיימת כמעט תמיד במוות.
אורך הממבה השחורה נע בדרך כלל בין 2.20–2.70 מ', אולם היא עשויה להגיע לאורך מקסימלי של 4.5 מ'.
צבעה נע בין חום זית, חום כהה ואפור כהה.
נחשים צעירים בהירים יותר מהבוגרים.
החלק האחורי של גבם יכול להיות גם עם נקודות שחורות.
הגחון לעומת זאת, בצבע קרם עם נקודות צהובות או ירקרקות.
שמו של הנחש ניתן לו לא בגלל צבעו, אלא בגלל הצבע בתוך פיו, שנע בין כחול כהה לשחור דיו.
העיניים בצבע חום כהה עד שחור ובעלות עיגול כסוף-לבן עד צהוב מסביב לאישונים.
הממבה השחורה היא הנחש המהיר בעולם, ומסוגלת לנוע במהירות של 4.32–5.4 מטרים לשנייה (11–19 קמ"ש) למרחקים קצרים.
הממבה השחורה נפוצה במרכז ודרום אפריקה שמתחת לסהרה.
האזור הצפוני-מזרחי ביותר בו היא שכיחה הוא אריתריאה ובמערב היא מגיעה עד לנמיביה.
כאזור מחיה הממבה מעדיפה אזורי סוואנה מיוערים, גבעות סלעיות ויערות לאורך נהרות.
כאשר היא מתחבאת היא משתמשת בסדקים בין סלעים, גזעי עץ חלולים ובתלי טרמיטים.
היא נפוצה גם ביערות הקונגו.
אף שהיא מעדיפה לנוע על הקרקע, הממבה יכולה לטפס ולנוע גם על עצים.
הממבה שומרת על אזור מחיה, אך אינה נחשבת טריטוריאלית, והיא תעדיף לברוח כאשר חשה מאוימת.
ללא שתהיה לה הפרעה מיוחדת, הממבה תישאר באותו תחום מחייה למשך שנים ואף לכל חייה.
הממבה תעדיף להימנע מעימות ותנסה לרוב לסגת חזרה למאורה שלה, תוך כדי תקיפה של כל מה שמפריע בדרכה.
תקיפות קורות בדרך כלל כאשר איום או טורף חוסמים את דרכה חזרה למאורה.
כאשר היא חשה מאוימת הממבה תרים את ראשה גבוה מעל הקרקע, תפער את פיה, תנפח את צווארה, תוציא את לשונה ותשמיע קול שריקה לפני שתתקוף.
אם הניסיון להפחיד את המתקיף נכשל, היא תכיש הלוך וחזור.
ההכשות יהיו רבות ומהירות, ולרוב קטלניות לאדם.
אם האיום ייסוג לאט אחורה מן הממבה, הנחש יברח לרוב.
הנחש מבלה את רוב זמנו ברביצה בשמש ויחזור לנקודה מועדפת לעיתים תכופות.
מין זה הוא חיית יום, ופעיל בעיקר מספר שעות לאחר הזריחה עד לשעה לפני השקיעה.
הממבה מסוגלת לנוע בפרצי מהירות גבוהים, ועשויה להגיע למהירות של עד 19 קמ"ש, דבר שהופך את הממבה השחורה לנחש המהיר בעולם.
מלבד המהירות הגבוהה בה נע הנחש, הוא יכול להכיש בדיוק רב בכל כיוון גם בזמן שהוא נע מהר.
כאשר הוא מכיש הוא זורק את ראשו קדימה לכדי שתי חמישיות מאורך גופו.
הממבה השחורה היא צייד אופורטוניסטי.
באופן כללי היא תעדיף טרף גדול, אך היא תצוד גם טרף קטן.
הממבה ניזונה בעיקר מיונקים קטנים כדוגמת עכברים, חולדות, סנאים, שפני סלע, עטלפים.
כמו כן היא חובבת עופות, ואף ניזונה מנחשים אחרים.
פעמים רבות, כאשר הם צדים, הם נראים נעים כאשר השליש העליון של גופם מעל האדמה בחפשם אחר טרף וכאשר הם מאתרים אותו הם קופאים במקומם לפני שהם מסתערים ומכישים.
אם מדובר בטרף קטן כמו ציפורים או יונקים קטנים הנחש לא ישחרר אותו לאחר ההכשה ויחכה עד שיפסיק לנוע וכאשר מדובר בטרף גדול יותר הנחש ישחרר את אחיזתו ויחכה שרעל העצבים הנמצא בארס יפעל וישתק אותו, תהליך המתרחש תוך מספר דקות ובמקרים מסוימים אפילו תוך מספר שניות.
אם הטרף ינסה לברוח לאחר ההכשה הנחש יכיש אותו שוב.
לממבה השחורה אין אויבים, אך לנחשים בכלליות ישנם לא מעט אויבים.
לממבה שחורה בוגרת אין טורף מסוים מלבד האדם, שלרוב צד אותה לא לצורך אכילה, אלא לצורכי התגוננות מפניה.
טורפים אחרים יצודו את ביצי הממבה או פרטים צעירים, בין הטורפים הידועים נמנים תנינים, לטאות כוח, נמיות, שועלים, תנים ועופות דורסים.
הביצים נאכלות גם על ידי אוכלי נבלות רבים.
נחשי הממבה השחורה מזדווגים רק פעם בשנה.
עונת הרבייה מתחילה באביב, המתרחש בספטמבר באזור הגאוגרפי בו הם שוכנים ומסתיימת בסוף הקיץ.
הזכרים נאבקים ביניהם על הזכות להפרות את הנקבות ולאחר מכן הזכר שניצח בוחן את הנקבה על ידי מישוש גופה בעזרת לשונו ומזדווג איתה.
לאחר כ-60 יום שבהם הנקבה מחפשת מקום הולם להטלת הביצים היא מטילה כ-10–25 ביצים.
הצאצאים עצמאיים מרגע שבקעו מן הביצה, ומסוגלים לטרוף חולדות מרגע בקיעתם.
הממבה השחורה הוא הנחש השביעי הכי ארסי מבין נחשי היבשה ועשירי מבין כלל הנחשים בעולם.
השפעת ארס הממבה השחורה היא המהירה ביותר בעולם.
בממוצע, אדם יכול למות מהכשה של ממבה שחורה תוך 60 דקות עד 3 שעות, ובמקרים מסוימים אדם שהוכש יכול למות תוך כ-30 דקות ולעיתים בלא יותר מ-10 דקות, זאת בהתאם לעוצמת ההכשה ורגישות האדם לה.
ארסה של הממבה השחורה נקרא Dendrotoxin (על שם הסוג ממבה).
ארס זה מכיל רעלן עצבים (Neurotoxin) ותרכובות נוספות של רעלני עצבים אחרים הנקראים Calciseptine וfasciculins המאפשרים לו לפעול במהירות רבה.
הממבה השחורה נחשב לנחש התוקפני ביותר בעולם .
באופן כללי הוא יעדיף לחמוק ולהימנע מעימותים עם יריב פוטנציאלי או להרתיע את התוקף על ידי ניפוח שליש מגופו בדומה לקוברה, אך אם הוא ידחק לפינה ויאוים, או יחוש שהטריטוריה שלו (או הביצים, במקרה של נקבות) בסכנה הוא יתגונן באופן תוקפני ביותר (לעיתים קרובות יכיש גם אם לא מתגרים בו).
בעת ההכשה, הממבה תושיט את ראשה קדימה, תשרוק שריקה רמה ותכיש.
כמות הארס המוזרקת בהכשה אחת היא בדרך כלל 100–120 מ"ג, אך הממבה מסוגלת להזריק גם 400 מ"ג כאשר היא מרגישה מאוימת.
כמות של 10–15 מ"ג מהארס קטלנית לאדם בוגר, כך שכמות הארס בהכשה אחת של הממבה השחורה מספיקה להרוג בין 20 לבין 40 בני אדם.
בנוסף, הממבה השחורה מסוגלת להכיש מספר פעמים במפגש אחד את המוכש, ובניגוד לנחשים אחרים היא מכישה לעיתים גם בראשו של הקורבן.
הסימפטום הראשוני בעת הכשה הוא כאב חזק מאוד באזור המוכש.
לאחר מספר שניות המוכש מרגיש דקירות קטנות בגפיים, צנחת בעיניים, הפרשת רוק, חיזיון, הזעה וקושי להזיז שרירים (בעיקר את הפה והלשון).
אם תוך זמן קצר המוכש לא מקבל טיפול רפואי הכולל מתן נוגדן הוא מתחיל להרגיש בחילה, קושי לנשום (קצרת), בלבול ושיתוק.
לבסוף, המוכש מקבל עוויתות, כשל נשימתי, איבוד הכרה ולבסוף מוות ממחנק, הנובע משיתוק השרירים המיועדים לנשימה (קריסת הריאות).
היה אחד מכינוייו של שחקן הכדורסל קובי בראיינט
כינויה הרשמי של ביאטריקס קידו/הכלה מהסרט להרוג את ביל
על שמו נקרא סינגל הבכורה, "Black Mamba" של להקת הבנות הדרום קוריאנית, אספה.
בסרט להרוג את ביל חלק 2, אל דרייבר מטמינה ממבה שחורה בתוך מזוודה מלאה בדולרים, אותה היא נותנת לבאד בתמורה לכך שיהרוג את הכלה.
כשבאד פותח את המזוודה, הוא מוכש על ידי הנחש, וברגעיו האחרונים לפני מותו, אל מקריאה לו מתוך פנקס מידע על הממבה השחורה ועל השפעת הארס שלה.
על שמו של נחש זה קרוי מתקן "מעלית" – בלאק ממבה הנמצא בלונה פארק תל אביב.
ממברנה חדירה למחצה (ידועה גם בשמות "ממברנה חדירה סלקטיבית" או "ממברנה חדירה חלקית"), היא ממברנה המאפשרת למולקולות או יונים מסוימים לעבור דרכה בתהליך של דיפוזיה, או בתהליך של דיפוזיה מסתייעת.
קצב המעבר תלוי בלחץ, ריכוז וטמפרטורת המולקולות או המומסים בשני צידי הממברנה, ובחדירות הממברנה לכל סוג מומס.
בהתאם לממברנה ולמומס, החדירות יכולה להיות תלויה בגודל המומס, מסיסותו, תגובות כימיות של החומר ועוד.
דוגמה לממברנה חדירה למחצה היא דו-שכבה ליפידית, עליה מבוסס קרום התא בתאים ביולוגיים.
קיימים חומרים טבעיים ומלאכותיים רבים חדירים למחצה, בעלי עובי רב מעובי ממברנה מסוג זה.
דוגמה נוספת לכך היא הקרום הדק בצידה הפנימי של ביצה.
סוג אחד של דו-שכבה ליפידית מבוסס על פוספוליפידים (המורכבים מראש פוספט ושני זנבות חומצת שומן), המסתדרים בשכבה כפולה, כאשר הפוספטים ההידרופיליים חשופים לתמיסה המימית בתוך התא ומחוצה לו, והזנבות השומניים ההידרופוביים פונים אחד לשני באמצע השכבה הכפולה.
שכבת הפוספוליפידים חדירה ביותר למומסים קטנים ולא טעונים.
בשכבת הפוספוליפידים צפות תעלות חלבונים ותעלות יונים.
בתהליך אוסמוזה הפוכה, משתמשים בממברנה דקות מרוכבות (TFC או TFM), המיוצרות בעיקר לתהליכי טיהור והתפלת מים.
הן משמשות גם ביישומים כימיים אחרים, כמו סוללות ותאי דלק.
ביסודו, החומר TFC הוא מסננת מולקולרית, בצורת קרום דק הבנוי משתי שכבות (או יותר) של חומרים שונים.
ממברנות לאוסמוזה הפוכה מיוצרות בעיקר מפוליאמיד (פולימר עשיר בקבוצות אמיד), שנבחר למטרה זו בזכות חדירות גבוהה למים, ונמוכה למגוון זיהומים מומסים, כמו מלחים ומולקולות קטנות אחרות, שמצליחות לעבור תהליך סטנדרטי.
בתורת M, המונח "ממברנה" או "קרומית" (Membrane), בקיצור "רומית" או "Brane", מוגדרת כ-"גוף", "מרחב-זמן" או "יריעת עולם".
לצורך העניין, ממברנה, היא בעלת P ממדים.
הממברנות ממוספרות על פי מספר הממדים המרחביים שלהן.
לדוגמה: שתי ממברנות (כל אחת היא מיתר) הנפגשות, תיצורנה ממברנה אחת.
כלומר, ממברנה אחת היא מיתר, שתי ממברנות הן ממברנה אחת המכילה 2 ממדים (כלומר, ערך ה-P של הממברנה שווה ל-2).
לפי חוקיות זו, שתי ממברנות בעלות שני ממדים יוצרות ממברנה בעלת 4 ממדים (כך ש-P=4) וכן הלאה.
ממברנות שימושיות לתיאור מרחבים בעלי יותר מארבעת הממדים הידועים לנו במרחב-זמן.
הן יכולות לכלול בתוכן אפילו 11 ממדים או יותר (בתורת העל-מיתר, ממברנות יכולות להכיל עד כ-26 ממדים).
תאוריית הממברנות מהוות חלק חשוב בתחום תורות "מרחב-זמן" - כמו תורת M המציעה כי קיימים יותר מארבעה ממדים ב-"מרחב-זמן", וכמו כן תורת העל-מיתר ותאוריות נוספות.
למעשה, התאוריות הללו הן חלק מתורת ההפרעות במיתרים.
הממברנות מוגדרות כהפרעה במרחב (הפרעה באחידות של המרחב, כמו אדוות מים באגם - הגלים משתנים וגורמים להפרעה במשטח ה-"מרחב-זמן" של הממברנה), והן לוקחות חלק חשוב בתורת ההפרעות מפני שהן בעצם עצמים המשתרעים על גבי P ממדים במרחב.
בנוסף לכך, המיתר של תורת המיתרים מוגדר כבעל 2 ממדים בתנועתו השווה לממברנה אחת היכולה להיצמד לאובייקטים רב-ממדיים כמו ממברנת דיריכלה הפועלת כמו שטיח האוסף שערות שבמקרה זה מיוצגת כממברנה האוספת ממדים על ידי התמזגות עם מיתרים פתוחים.
בתיאוריה, 2 ממברנות מהוות מיתרים.
עד לשנות ה-90 נראה היה שהתאוריה יכולה להתרחב כדי לכלול בתוכה מספר גבוה יותר של ממדים באובייקטים.
בצורה אופיינית האובייקטים הללו לא מופיעים בתורת ההתפלגות.
מלבד מהמיתר היסודי (F- String) של תאוריית המיתרים והדואליות המגנטית והאובייקט בעל חמשת הממדים (NS5-Brane), הסוג של הממברנה שהרבה מדענים חקרו היא ממברנת דיריכלה אשר יכולה להתמזג עם מיתרים פתוחים.
סוגים שונים של ממברנת דיריכלה או (D-brane) יכולה להימצא בתאוריות אחרות.
בעשורים האחרונים התאוריה על הממברנה מתפתחת, ולאחרונה נמצא עוד מימד והתיאוריה שמיתר יסודי בתורת העל-מיתר הפך לממברנה דו-ממדית בשם M1 brane (או ממברנת על) שהמגנטיות הדואלית שלו היא ממברנת M5. הסוגים השונים של ממברנות בתורת המיתרים נחשבים קשורים גם לממדי-על של ממברנת M5 וכנראה עוטפים כמה סוגים של סיבובים.
תורת ה-M טוענת כי המיתרים של האנרגיה יכולים לגדול לממברנות גדולות יותר בגודל של היקום וגם שהמיתרים צריכים לרעוד ביותר מ-3 ממדי מרחב, וככל הנראה עד כדי 6 ממדים ומימד זמן נוסף.
סוגי ממברנות ודואליות המשפיעה עליהם
דואליות של הממברנות S, U, T
ממבה ירוקה מזרחית או ממבה נפוצה (שם מדעי: Dendroaspis angusticeps) הוא מין של נחש ארסי מהסוג ממבה השייך למשפחת הפתניים.
ממבה ירוקה מזרחית היא נחש שכולו ירוק עם גחון בצבע ירקרק-צהוב בהיר יותר.
זוהי הממבה הקטנה ביותר מבין מיני הממבה, בעלת אורך ממוצע של 1.4 מטר.
הגודל המקסימלי למין זה הוא 2.4 מטרים, אך גודל זה אינו נפוץ.
הזכרים בכלליות מעט גדולים מן הנקבות.
יש לממבה 2 שיני ארס גדולות בקדמת הפה ושיניים מוצקות בשתי הלסתות.
הממבה בעלת קשקשים חלקים, דקה ואלגנטית, בעלת ראש ייחודי ארוך ומלבני ובעלת זנב דק.
אזור מחייתו הוא הצד המזרחי של דרום יבשת אפריקה.
תפוצתו משתרעת לאורך החוף ממזרח דרום אפריקה, דרך מוזמביק וטנזניה עד דרום מזרח קניה, ובתוך היבשת עד מלאווי ומזרח זימבאבווה.
ממבות ירוקות מזרחיות הן שוכנות עצים וניתן למצוא אותן כמעט תמיד על עץ.
לעיתים נדירות ניתן למצוא אותן על הקרקע אלא אם כן זה למטרת ציד או התחממות בשמש.
לא ניתן למצוא את הממבה בשטח פתוח לרוב.
הממבה הירוקה חיה באזורי שיחים סבוכים, יערות גשם גדולים, שיחים קרובים לחוף וסוואנות.
עצי במבוק ומטעי מנגו הם מהמקומות האהובים עליהן.
הממבה הירוקה המזרחית חיה על עצים ולעיתים רחוקות יורדת אל האדמה על מנת לצוד טרף או להתחמם.
צבעה עוזר לה להסתוות בין הענפים.
בניגוד לממבה השחורה הממבה הירוקה ביישנית ואינה תוקפנית.
היא תעדיף להימנע מעימות עם בני אדם או טורפים אחרים, ותסתמך על ההסוואה שלה או שתסתלק כאשר תחוש בסכנה.
היא לא תמיד מכישה, אך כאשר היא מוטרדת הלוך וחזור ובייחוד אם אין לה נתיב מילוט פנוי, היא עלולה להפוך לתוקפנית מאוד ולהכיש מספר פעמים במהירות.
הממבה היא נחש מהיר, ומסוגלת לנוע במהירות של 7 קמ"ש.
הממבה הירוקה מאוד ארסית ונחשבת לאחד הנחשים הארסיים בעולם.
הכשתה קטלנית לבני אדם, אך מקרי הכשה של הממבה הירוקה נדירים, שכן רק התגרות ממושכת תגרום לה להכיש.
הממבה הירוקה המזרחית ניזונה מציפורים, ביצי ציפורים, לטאות, נחשים, מכרסמים ויונקים קטנים אחרים.
בתקופת ההזדווגות נוהגים זכרי ממבה ירוקה לערוך קרבות ביניהם בדומה לנחשי קוברה מלכותית, שבהם הם נצמדים והופכים זה את זה במטרה להטיל את היריב אל הקרקע.
לרוב הקרבות לא כוללים הכשות.
נקבת הממבה הירוקה מטילה 6–17 ביצים בקיץ.
הביצים מונחות לרוב בתוך עצים חלולים ליד צמחייה רקובה.
אורך הנחשים הבוקעים מהביצים הוא 35 עד 45 ס"מ, והם ארסיים מרגע הבקיעה.
ארס הממבה הירוקה הוא קטלני לבני אדם ומכיל רעל עצבים.
הארס דומה לארס של ממבה שחורה אך רעילותו קטנה פי 10, והוא מוזרק בכמות קטנה יותר בגלל גודלה הקטן יותר של הממבה הירוקה.
למרות זאת הכשה של ממבה ירוקה קטלנית ואדם מוכש ימות תוך זמן קצר אם לא יקבל טיפול רפואי מיידי.
ממבה ירוקה מערבית (שם מדעי: Dendroaspis viridis) הוא מין של נחש מסוג ממבה ממשפחת הפתניים.
היא ארוכה, דקה, ארסית ביותר ושוכנת על עצים באפריקה הטרופית.
היא קצרה מממבה שחורה וארוכה יותר מהממבה המזרחית וממבה ג'יימסונית, ממבה ירוקה מערבית היא נחש דק וארוך מאוד בעל זנב ארוך.
היא הגדולה מבין הממבות שוכני העצים.
האורך הממוצע של נחש בוגר הוא בין 2.2-1.8 מטרים.
רוב הנחשים באורך 1.8, אך נחשים באורך 2 מטרים נפוצים גם כן.
האורך המקסימלי אליו הם יכולים להגיע הוא 3.2 מטרים, דבר שהופך אותם ביחד עם קוברת היערות לנחש הארסי השני הכי ארוך באפריקה (הראשון הוא ממבה שחורה).
הראש צר ובעל צורה ייחודית.
במקרים נדירים הצוואר עשוי להשתטח כשמציקים לו, אך אין לו עור נמתח כמו לקוברה.
למרות שרוב הנחשים ממין זה בצבע ירקרק-צהוב, ירוק זית או ירוק ברקת, לחלק מהפרטים יש צבע שונה.
על אף שנדירים, קיימים פרטים בצבע כחול בהיר או צהוב מלא.
הקשקשים חלקים, צרים וגדולים בצורה ניכרת בשביל נחש ממשפחת הפתניים.
הממבה המערבית נפוצה באפריקה המערבית וניתן למצוא אותה בסנגל, גמביה, גינאה ביסאו, גינאה, סיירה לאון, ליבריה, חוף השנהב, גאנה, בנין, טוגו ודרום מערב ניגריה.
כמו כן ניתן למצוא אותה בקצה הדרומי של מאלי בגבול עם חוף השנהב, מערב קמרון וגבון.
היא נפוצה בעיקר ביערות גשם באזורי החוף, ובאזורים מיוערים במערב אפריקה.
למרות שהם נמצאים בעיקר באזורי יער סבוכים, נחשים אלו מסוגלים להישאר באזורים שכיסוי העצים הוסר, ובלבד שנשארה צמחייה סבוכה שם.
באזורים בהם כל הצמחייה חוסלה, הם יעברו לאזורי פרברים בהם קיימת צמחייה רבה.
הנחש פעיל בעיקר ביום אך ניתן למצאו צד גם בלילה.
הוא שוכן לרוב על עצים, אך ניתן למצוא אותו גם על הקרקע.
למעשה הוא צד באופן שווה על העצים ועל הקרקע.
כאשר ברצונו לישון, הוא מחפש ענפים שמהווים מחסה סבוך.
הוא מהיר מאוד, זריז ביותר, ערני, ומאוד עצבני ותוקפני.
כאשר מתעמתים מולו הוא יעדיף לחפש מילוט מהיר ולהימנע מעימות כלשהו.
כאשר מכותרת, הממבה המערבית מסוכנת מאוד ותראה תצוגה חסרת פחד של תוקפנות, השמעת קולות חזקים והיא תתקוף ברצף.
ממבה ירוקה מערבית ניזונה בעיקר על ציפורים, מכרסמים ויונקים קטנים.
כמו כן היא תאכל לטאות, צפרדעים וביצי ציפורים.
נחש זה צד ורודף את טרפו באופן אקטיבי, מכיש אותו מספר פעמים עד שהטרף נכנע לארס.
אין לממבה המערבית טורפים טבעיים, אך בני האדם ועופות דורסים הם איומיו העיקריים.
ארס הממבה המערבית קטלני לאדם ודומה מאוד לארס של שאר מיני הממבות, אך ניכר מהם ברעילותו ובהרכבו.
מקרי מוות לאדם כתוצאה מהכשה שלו נדירים, וזאת הודות לעובדה שאזור מחייתו לא חופף עם אזורים מאוכלסים.
אולם יש תיעוד של נשיכות ממין זה והרבה מהן היו קטלניות.
שיעור התמותה מנשיכה לא ידוע במדויק, אך נחשב לגבוה יחסית.
לאחר שהוא מכיש, הסימפטומים של הארס מתחילים להשפיע במהירות, לרוב בתוך 15 דקות או פחות.
ללא טיפול, הקורבן יכול למות בתוך שעה, אך לרוב לוקח 4-2 שעות עד למות הקורבן.
מַמְבָּה (שם מדעי: Dendroaspis) הוא סוג נחש אפריקני זריז וארסי מאוד.
הממבה שייכת למשפחת הפתניים הכוללת גם את הסוגים קוברה, טאיפן ופתן.
הממבה השחורה היא הנחש הארסי הארוך באפריקה, ולה ארס קטלני הפוגע בעצבים ובלב.
קיימות אגדות וסיפורים רבים באפריקה אודות נחשים אלו.
לפני קיומו של הנסיוב נגד ארס, הכשה על ידי ממבה הסתיימה באחוזי מוות גבוהים.
להכשת ממבה שחורה לא מטופלת יש 100% סיכוי תמותה, אך כיום מקרי מוות נעשו נדירים הרבה יותר עם זמינותו של הנסיוב.
מרבית מיני הממבות הם שוכני עצים, אולם הממבה השחורה היא יבשתית.
הממבות צדות במשך היום: הן צדות באופן אקטיבי יונקים קטנים, ציפורים ולטאות, וחוזרות למאורה שלהם בערב.
הממבות קרובות של הקוברה (משפחת הפתניים), כאשר הן מאוימות הן מותחות מן "צווארון" בדומה לקוברה, אך קטן ממנו.
רבים מאמינים שהממבה השחורה תרדוף ותתקוף בני אדם.
אולם, אמונה זו היא כנראה חוסר הבנה למהירות בה החיה נעה.
הממבה השחורה משתמשת בדרך כלל במהירות שלה לברוח מאיומים.
האדם הוא הצייד הראשי שלהם, ולא הטרף שלהם; הממבות מנסות להתחמק ממגע עם בני האדם לרוב.
כל מיני הממבות ארסיים מאוד.
הארס שלהם מכיל ברובו רכיבים נוירו-טוקסינים (רעל עצבים).
בנוסף לכך הארס שלהם מכיל גם רכיבים קרדיו-טוקסינים הפוגעים בפעילות שריר הלב.
מידת הרעילות של הארס של פרט מסוים בתוך המין או התת-מין משתנה בהתאם למספר גורמים, ובכלל זה האזור הגאוגרפי בו מצוי.
אפילו מזג האוויר והגובה בו הוא שוכן יכולים להשפיע על מידת הרעילות.
הכשה יכולה להיות קטלנית לאדם ללא טיפול רפואי ושימוש בנסיוב מתאים.
ממבה ירוקה מזרחית, ממבה ירוקה מערבית וממבה ג'יימסונית מכילים ארס הדומה בהרכבו ובהשפעתו לזו של הממבה השחורה.
אולם, מכיוון שמידת הרעילות של הארס שלהם נמוכה יותר (בהתבסס על מדד LD50), והמזג שלהם לרוב לא אגרסיבי כמו של הממבה השחורה, וכמו כן שלושת המינים הללו לא מזריקים כמות ארס רבה כמו הממבה השחורה, לכן ההכשות שלהם מסוכנות פחות באופן יחסי.
לפני השימוש בנסיוב, התאפיינה כל הכשה מכל אחד ממיני הממבה באחוזי תמותה גבוהים.
בסוג זה 4 מינים: שלושה מינים של ממבה ירוקה והממבה השחורה.
הצבע שחור בא לתאר את פנים הלע של הנחש ולא את צבעו שבגוון חום או אפור.
מַמָאי (1335–1380) היה מפקד צבאי ושליט בפועל של החלק המערבי של אורדת הזהב.
ממאי היה בן משפחת אצולה ממוצא מונגולי או קומני, התחתן עם אחת מבנותיו של ברדיבק שהיה חאן אורדת הזהב.
החל משנות ה-50 של המאה ה-14 היה שליט קרים והחוף הצפוני של הים השחור מטעם אורדת הזהב.
בשנת 1357 התמנה לתפקיד גבוה בחצר החאן.
באחריותו היו ענייני צבא, משפטים וענייני חוץ.
בשנת 1359 החל במאבק פנימי על השליטה במדינה.
מכיוון שלא היה ממשפחת ג'ינגיס חאן הוא לא היה יכול להתמנות לחאן של אורדת הזהב.
לכן תמך באבדולה שהיה תחת השפעתו החזקה.
במהלך השנים 1359 - 1370 הוא ניהל מאבקים צבאיים עם הצלחות זמניות.
בסיס הכח שלו היה בחופי הים השחור.
לאור כך שהוא לא הצליח לקבל את תמיכת האצולה בחלק המזרחי של אורדת הזהב הוא הנהיג מדיניות התקרבות למדינות המערב (ליטא, ונציה וג'נובה).
בשנת 1370 אבדולה נפטר באופן פתאומי.
כתוצאה מכך, המוניטין של ממאי ירד, לא רק בחלקים המזרחיים של אורדת הזהב, אלא גם בנסיכויות הרוסיות.
מתיחות נוספת בין ממאי לבין נסיכות מוסקבה התגלתה לאחר שממאי קטע את המדיניות המסורתית לפיה תפקיד נסיך ולדימיר מוענק לנסיך מוסקבה.
ממאי מינה לתפקיד זה את דמיטרי מסוזדל וגם את נסיך טבר.
נסיכים אלה לא הצליחו לממש את התפקיד.
יתרה מכך, כתשובה לצעדי ממאי, דמיטרי דונסקוי, נסיך מוסקבה החזק, הקטין באופן משמעותי את התשלומים לאורדת הזהב.
בשנת 1377 כוחותיו של בן ברית של ממאי ניצחו את הכוחות הרוסים בקרב על נהר פיאנה ופשטו על ניז'ני נובגורוד וריאזן.
בהמשך, בשנת 1378 כוחות בראשות דמיטרי דונסקוי ניצחו בקרב על נהר ווז'ה.
במקביל לכך, החאן טוכטמיש בתמיכת טימור לנג החל בניסיונות השתלטות על אורדת הזהב.
לקראת אביב 1380 הוא השתלט על כל השטח, למעט חופי הים השחור שהיו בשליטת ממאי.
למרות מצבו הירוד, בשנת 1380 ממאי החל בפשיטה גדולה לשטחי נסיכות מוסקבה.
בקרב קוליקובו נחל מפלה קשה.
בהמשך, באותה שנה הוא הפסיד בקרב נגד החאן טוכטמיש ונמלט לחצי האי קרים לשטחים שהיו בשליטת ג'נובה.
לפי הערכה של ההיסטוריונים הוא נהרג שם בפקודת טוכטמיש ונקבר לא רחוק מהעיר פאודוסיה.
צאצאים שלו שירתו בחצר נסיך ליטא ונסיכי משפחת גלינסקי היו ביניהם.
לפי הערכות היסטוריונים כל מנהיגי הקזקים של דנייפר היו צאצאי או קרובי משפחה של ממאי.
ממבה ג'יימסונית (שם מדעי: Dendroaspis jamesoni) הוא מין של נחש מסוג ממבה ממשפחת הפתניים.
היא מהירה, שוכנת על עצים באפריקה הטרופית וארסית ביותר.
מין זה של ממבה הוא ארוך ומעט דחוס, דק מאוד עם זנב באורך בינוני, לרוב בצבע צהוב.
האורך הממוצע של בוגר הוא 1.65 מטר, אך נמדדו גם פרטים באורך עד 2.7 מ'.
הממבה הג'יימסונית נוטה להיות דומה מאוד בצבעה לממבה ירוקה מערבית וכמוה, הקשקשים שלאורך גופה שחורים בקצותיהם.
לרוב הממבה היא בצבע ירוק כהה, אך מינים בעלי גוון צהבהב בהיר יותר נפוצים גם כן.
לנחש זה יש ראש צר ומאורך המובדל מן הצוואר.
כמו הממבה הירוקה המערבית, הוא יכול לשטח את הצוואר כשמציקים לו, אך אין לו עור נמתח כמו לקוברה.
העיניים בגודל בינוני עם אישונים מעוגלים.
ממבה ג'יימסונית נפוצה ברובה מרכז אפריקה ובחלקים ממזרח ומערב אפריקה.
היא יכולה להימצא מצפון אנגולה, מזרחה לזמביה וצפונה לרפובליקה של קונגו, הרפובליקה הדמוקרטית של קונגו, אוגנדה, רואנדה, קניה, בורונדי, דרום סודאן, סודאן, הרפובליקה המרכז-אפריקאית, קמרון, גבון, גאנה, טוגו, ניגריה וגינאה המשוונית.
היא נפוצה בעיקר ביערות גשם בראשיתיים ומשניים ובאזורים מיוערים עד לגובה של 2,200 מטר.
זהו מין מסתגל, שיישאר באזור גם לאחר בירוא נרחב, בתנאי שיישארו לו עצים וזרדים להסתתר בהם.
ניתן למצוא אותם גם בגגות מבנים כפריים, בפארקים פרבריים ובאזורים חקלאיים.
מין זה פעיל מאוד על עצים, יותר משאר מיני הממבות האחרות, והוא יורד לקרקע רק לשם צייד.
כמו שאר הממבות הוא פעיל בעיקר ביום.
ממבה ג'יימסונית תנסה להיעזר במהירות שלה על מנת לברוח במהירות כאשר היא חשה באיום או לנצל את הזריזות שלה ולתמרן את האויב שלה ואז לברוח ממנו.
אולם, היא עירנית מאוד ועלולה להתעצבן מהר.
כאשר היא מכותרת או שהאיום ימשיך להטריד, היא עלולה להתעצבן ולהפוך להיות מאוד אגרסיבית.
במקרה כזה היא תרים את ראשה מעל הקרקע, תשמיע קולות חזקים ותכיש שוב ושוב.
הממבה הג'יימסונית צדה את טרפה באופן אקטיבי, בדומה לשאר מיני הממבות.
כאשר היא לוכדת את טרפה היא ממשיכה להכיש אותו עד שהוא נכנע לארס.
מכיוון שמין זה חי רוב הזמן על עצים, ציפורים וגוזלים מהווים חלק מרכזי בתפריט שלה.
כמו כן היא צדה יונקים קטנים כמו עכברים, חולדות, עטלפים ולטאות קטנות.
האויבים העיקריים שלה הם בני האדם ועופות דורסים שונים כמו עיט לוחם ועופות אחרים ממשפחת הנציים.
גירית הדבש, נחשים אחרים ומיני נמיות שונות עלולים לצוד אותה גם כן.
כמו שאר הממבות, הארס של הממבה הג'יימסונית רעיל ביותר ומכיל בעיקר רכיבים נוירו-טוקסיים (רעל עצבים) קטלניים, אך מכיל גם רכיבים קרדיו-טוקסיים, המשפיעים על פעולת הלב, ורכיבים נוספים הפוגעים בדם.
הכשה של ממבה ג'יימסונית יכולה להיות קטלנית כבר לאחר 30 עד 120 דק', אם לא ניתן טיפול רפואי.
אולם, הזמן הממוצע של קורבנות הכשה לא מטופלים עומד על בין שעתיים לשלוש ואף יכול להגיע ל-4 עד 6 שעות.
אחוז המוות מהכשה לא מטופלת אינו ידוע במדויק, אך נחשב לגבוה מאוד, בדומה לשאר הממבות.
תת-מין שם מדעי תפוצה ממבה ג'יימסונית D.
jamesoni ברחבי מרכז אפריקה כולל את הרפובליקה המרכז-אפריקאית, הרפובליקה הדמוקרטית של קונגו, גאנה, סודאן, גבון, הרפובליקה של קונגו, גינאה המשוונית, טוגו, ואנגולה ממבה ג'יימסונית שחורת זנב D.
kaimosae רואנדה, אוגנדה, קניה, סודאן, דרום סודאן, ומזרח הרפובליקה הדמוקרטית של קונגו
ממאדו סאקו הוא כדורגלן צרפתי המשחק בעמדת הבלם בטורפדו כותאיסי.
ממאדו נולד באזור גוט ד'ור ברובע השמונה-עשרה של פריז, להורים ממוצא סנגלי.
הוא החל לשחק כדורגל בגיל 8 בקבוצת החובבים מועדון הכדורגל פריז (Paris FC).
בגיל 12 הוא אותר על ידי פריז סן-ז'רמן ועבר לשחק בקבוצות הנוער שלה ב-2002. לאחר שנה בה הפגין מנהיגות במגרש, הפך לשחקן מוביל בקבוצות בהן שיחק ואף מונה לקפטן הקבוצה.
בגיל 16 עלה לקבוצת הבוגרים של פריז סן-ז'רמן, אך לא שיחק בשורותיה באותה עונה.
בעונת שותף לראשונה בקבוצה הבוגרת.
משחקו הראשון היה בשלב השלישי של גביע אופ"א נגד א.א.ק.
הוא שיחק בפריז סן-ז'רמן עד לשנת 2013, שלאחריה עבר לשחק בשורות ליברפול.
ב-31 בינואר 2017 הושאל לקריסטל פאלאס עד לסוף העונה.
ב-31 באוגוסט 2017 חתם סאקו בקריסטל פאלאס תמורת 26 מיליון ליש"ט.
בסיום עונת 2020/2021 שוחרר מהמועדון הלונדוני.
ב-27 ביולי 2021 חזר סאקו לאחר 8 שנים לצרפת וחתם במונפלייה.
ב-11 ביוני 2024 חתם בטורפדו כותאיסי מליגת העל הגאורגית.
ממאדו היה חלק מהסגל של כל הנבחרות הצעירות של צרפת מהנבחרת עד גיל 16 בשנת 2006. ב-2008 עלה לנבחרת צרפת בכדורגל עד גיל 21 והתמנה לקפטן הקבוצה בשנת 2010 לאחר שהקפטן הקודם, מוסא סיסוקו, עלה לנבחרת הבוגרת של צרפת.
הוא עלה לסגל הנבחרת הבוגרת בסוף שנת 2010 ושיחק לראשונה במדיה במשחק ידידות נגד אנגליה.
במאי 2014 עלה לראשונה כקפטן נבחרת צרפת במשחק ידידות נגד נורווגיה, ובאותה הזדמנות ממונה לסגן הקפטן של נבחרת צרפת.
ב-23 באפריל 2016 הוכרז שסאקו נחקר על ידי אופ"א בחשד לנטילת חומרים אסורים.
מספר ימים לאחר מכן אופ"א הודיעה כי סאקו מושהה מכל פעילות כדורגל לרבות משחקי ידידות ומשחקים בינלאומיים.
גביע UNFP לשחקן הנוער המצטיין: 2011.
מם מדיאור בויי הייתה ראש ממשלת סנגל (2002-2001) והאישה הראשונה בתפקיד.
בויי נולדה למשפחת משפטנים ובעקבות שלושת אחיה למדה משפטים בדקאר ובפריז.
בסיום לימודיה עבדה במערכת המשפט הציבורית של סנגל, הייתה סגנית התובע הציבורי, מונתה לשופטת והייתה סגנית נשיא בית המשפט האזורי של דקאר ונשיאת בית המשפט לערעורים.
ב-1975 הייתה ממייסדי לשכת עורכי הדין של סנגל והייתה נשיאת הלשכה מהקמתה ועד 1990. בשנים 1978–1998 הייתה סגנית הנשיאה העולמית של הפדרציה הבינלאומית לנשים עורכות דין.
בשנים 1990–2000 עבדה בחברת בנקאות פרטית.
בשנת 2000 מונתה בויי על ידי נשיא סנגל עבדוליי ואד לשרת המשפטים.
שנה לאחר מכן, במרץ 2001 התפטר ראש הממשלה מוסטפא ניאס ובויי מונתה על ידי הנשיא להחליפו.
לאחר הבחירות הכלליות באפריל 2002, הנשיא ואד נבחר לכהונה נוספת ובויי נותרה בתפקיד, עד להתפטרותה בנובמבר 2002 בעקבות אסון מעבורת לה ג'ולה.
בהמשך לאסון המעבורת, ב-2008 הוצא בצרפת צו מעצר נגד בויי אך זה בוטל כעבור מספר חודשים בעקבות התנגדות ממשלת סנגל להליך המשפטי.
בשנת 2004 נבחרה בויי לכהן כנציבה מיוחדת של האיחוד האפריקאי לקידום ולהגנה של אזרחים הנמצאים בשטחי מלחמה.
ממבו (בספרדית: mambo) הוא ריקוד וסגנון מוזיקלי אפרו-קובני.
מקור הממבו בפולחנים של כתות, שמוצאן בממלכת קונגו.
הממבו פותח בקובה, בשנות ה-30 של המאה ה-20 בהשראת הדאנזון והסון.
יסודות הריקוד פותחו על ידי מהגרים מהאיטי, שהגיעו לקובה אחרי המהפכה בארצם, שילוב של מוזיקת הסווינג והמוזיקה הקובנית, הפיק קצב ייחודי ונוצר ריקוד חדש.
ריקוד הממבו משויך לפרץ פרדו, שהציג אותו לראשונה במועדון הלילה "לה טרופיקנה" בשנת 1943, בהוואנה, ומאז מנהלי להקות נוספים כמו טיטו רודריגז, פאפי קאמפו, טיטו פוואנטה, מחיטו וחוויאר פיתחו סגנון משלהם ונתנו תנופה למה שכונה "שיגעון הממבו".
מוזיקת הממבו תפסה תאוצה ב-1947 והתחילה להתנגן בכל המועדונים.
מדריכי ריקודים הסכימו שזה אחד מהריקודים היותר קשים מבין הסגנונות של הסלסה ומשום כך שיגעון הממבו לא החזיק זמן רב וריקוד הממבו הוגבל במידה רבה לרקדנים מתקדמים.
הממבו הוביל להתפתחות של הצ'ה צ'ה צ'ה.
ממאדו לום אנדייה הוא כדורגלן סנגלי בעמדת הקשר בספורטינג חיחון.
לום התחיל את הקריירה שלו בקבוצת הכדורגל המקומית ואקאם ובגיל 19 הצטרף לקבוצת המילואים של ספורטינג בראגה.
ב-15 באוגוסט 2015 ערך את הופעת הבכורה שלו בקבוצה במשחק הליגה נגד ז'יל ויסנטה.
ב-30 ביולי 2018, לום הושאל למוריירנסה מליגת העל הפורטוגזית עד לסיום העונה.
ב-2 בנובמבר הבקיע את שער הבכורה שלו בקבוצה בניצחון 1–3 נגד בנפיקה ליסבון.
בינואר , לום הושאל לפורטו עד לסיום העונה, עם אופציה לרכישה בסיום העונה.
בסיום העונה, פורטו רכשה 75% מכרטיס השחקן שלו תמורת 7.75 מיליון אירו.
ב-2 בדצמבר 2019 הבקיע את שער הבכורה שלו בקבוצה בניצחון 0–2 נגד פאסוס די פריירה.
ב-23 ביולי 2021, הושאל לדפורטיבו אלאבס מליגת העל הספרדית.
ב-10 באוגוסט 2023 הושאל לא-ראיד מליגת העל הסעודית.
בצעירותו, לום שיחק בנבחרת הצעירה של סנגל.
ב-26 במרץ 2019 ערך את הופעת הבכורה שלו בנבחרת הבוגרת במשחק ידידות נגד , שנגמר בניצחון 1–2 לסנגל.
לום היה שותף לזכייה של נבחרת סנגל בגביע אפריקה לאומות 2021.
ממברנה ביולוגית היא קרום העוטף מבנה ביולוגי, כמו התא ומבנים תוך תאיים, ומשמש כמחסום בין המבנה הביולוגי לסביבתו.
רובן המוחלט של הממברנות הביולוגיות עשויות על שלד של דו-שכבה ליפידית המכיל בתוכו חלבונים הנקראים חלבוני ממברנה.
ממברנות שאינן מבוססות על דו-שכבה ליפידית נמצאות בחלק מהחיידקים הקדומים, בהם יש שכבה יחידה של ליפידים בעלי שני "ראשים", אחד בכל קצה של "זנב".
ממברנה ביולוגית אינה סימטרית, הן בהרכב השומנים והן בהרכב החלבונים, והיא בעלת מטען חשמלי.
הממברנה הידועה ביותר היא קרום התא.
המחקר בתחום הממברנות הביולוגיות התחיל ב-1665 על ידי רוברט הוק, אשר חתך חתיכות שעם דקות וראה כי הן עשויות מחללים המוקפים דפנות – כלומר, קיימת שכבה מפרידה בין חלל לחלל.
המבנה הנצפה היה בצורת כוורת דבש, כאשר הקירות היו דפנות התא.
ב-1877 וילהלם פפר קבע שהממברנה היא חדירה למחצה, דקה, ומשמשת כמחסום לתא מהסביבה החיצונית.
העובדה שלתא קיימת ממברנה חצי חדירה הייתה מבוססת היטב כבר במאה ה-19.
ב-1925 גורטר וגרנדל ערכו מחקר שמסקנתו הייתה שהממברנה עשויה מדו שכבה ליפידית.
ב-1935 דאבנסון ודניאלי העלו את מודל הסנדוויץ', לפיו שתי שכבות של חלבונים כדוריים מגדירות את הדו שכבה הליפידית ומשני צדדים.
ב-1957 ג'י דויד רוברטסון הציע את מודל "יחידת הממברנה" שהראה מבנה ממברנה המורכב משלוש שכבות דקות.
מודל דבסון דנאלי ומודל רוברטסון שיערו כי הממברנה סטטית, דבר שהופרך לבסוף על ידי מודל הפסיפס הנוזלי.
ב-1972 סינגר וניקולסון הציעו את המודל המרכזי בו משתמשים היום, "מודל הפסיפס הנוזלי", לפיו חלבונים כדוריים צפים בתווך של הדו שכבה הליפידית, המודל מתחשב בטבעה הגמיש של הממברנה.
בהרחבה למודל זה הוצע מודל הרפסודה הליפידית על ידי קאי סימונס ב-1997. לפי מודל זה צבירי ליפידים מהווים חלק מהממברנה הביולוגית.
צבירי הליפידים יוצרים מיקרו-תחומים, עליהם הליפידים הנפוצים ביותר- כולסטרול וספינגוליפידים, אליהם מחוברים חלבונים.
הכוח העיקרי אשר מייצב את הממברנה מיוחס לתופעה הנקראת "האפקט ההידרופובי".
הממברנה נמצאת בסביבה מימית כאשר מולקולות המים קוטביות והידרופיליות.
לעומת המים, המולקולות המרכיבות את הממברנה הן אמפיפיליות (המולקולה מורכבת מ"ראש" הידרופילי ו"זנב" הידרופובי).
האזור ההידרופילי הוא קוטבי ויוצר קשרים עם מולקולות המים.
"הזנב" ההידרופובי, לעומת זאת, דוחה את מולקולות המים עקב חוסר העדפה אנרגטית ליצירת קשרים עימן.
עקב זאת, הזנבות ההידרופוביים נדחים ממולקולות המים המקיפות את הממברנה, ולכן נמצאים בקרבה לזנב של ליפיד אחר, כך שנוצרת ממברנה המורכבת משתי שכבות של מולקולות אמפיפיליות המסודרות: ראש-זנב-זנב-ראש – דו שכבה ליפידית.
הממברנה עשויה משלד ליפידי (לרוב דו-שכבה ליפידית), חלבונים, ופחמימות באחוז נמוך.
החלבונים מעניקים לממברנה את רוב תפקודיה הייחודיים, והפחמימות לרוב קשורות לחלבונים או לליפידים.
היחס בין המרכיבים בממברנות שונות ישתנה כתלות באורגניזם.
ליפידים הם חלקם הארי של ממברנות תאיות.
הליפיד היא יחידה המסיסה בשמן.
לליפידים תפקיד מרכזי בתפקודם התקין של חלבונים על ידי שימור סביבה כימית ופיזית מתאימה תוך בידוד סביבת התא מהסביבה החיצונית.
בכדי לשמור על הסביבה, הליפידים בממברנה הם אמפיפילים: בעלי צד הידרופובי וצד הידרופילי.
הליפידים ממלאים עוד שלל תפקידים, כמו: תקשורת תאית (Singaling), סינתזות ביולוגיות, עיגון חלבונים, ורגולציית אנזימים.
ישנם 3 קבוצות מרכזיות של ליפידים: פוספוליפידים, גליקוליפידים, וסטרול, כאשר רוב הממברנות הביולוגיות עשיות מפוספוליפידים.
קיימות ממברנות ביולוגיות שאינן מורכבות מדו-שכבה ליפידית, אלא בעלות מבנה אחר.
כזו היא הממברנה של חלק מהחיידקים הקדומים, המורכבת משכבה יחידה של ליפידים להם שני "ראשים" הידרופיליים המחוברים על ידי שרשרת הידרופובית, כך שההפרדה נוצרת על ידי שכבת ליפידים בודדה.
חלבוני הממברנה הם מרכיבים פונקציונליים המעורבים בתהליכים כמו העברת מולקולות, הולכת אנרגיה, קבלה והעברה של סימנים, זיהוי ואינטראקציות בין תאים, קטליזת אנזימים ושמירה על חוזק וצורת הממברנה.
החלבונים עשויים להיות משובצים בממברנה כך שהם עוברים מצידה האחד לצידה האחר, ואז הם מכונים "חלבונים טרנס-ממברנליים" או "חלבונים חוצי ממברנה".
הם גם עשויים להיות שקועים חלקית בממברנה, או להימצא מחוץ לממברנה תוך שהם קשורים לחלבון תוך-ממברני.
מיקומו של החלבון תלוי בתכונותיו – כדי להיות שקוע בממברנה על חלקים מהחלבון להיות הידרופוביים, כך שיוכלו להתמוסס בתווך השומני.
חלבונים יכולים להיות קבועים בממברנה או חלבונים ארעיים
פחמימות מהוות 2–10 אחוזים מהממברנה, הן קשורות באופן קוולנטי לליפידים ו\או לחלבונים.
לרוב הפחמימות הן מקבוצת האוליגוסוכרידים או גליקאנים.
המבנים שנוצרים עם הפחמימות נמצאים בצד החיצוני של הממברנה ומשמשים כאתרי קישור.
תכונה חשובה של הממברנה היא האסימטריות: שני צדייה של הממברנה נבדלים במספר הליפידים והחלבונים, בסוגיהם ובסידור שלהם.
האסימטריות נוצרת עקב התפקידים השונים אשר על חלקי הממברנה השונים למלא.
תפקודה הראשון של ממברנה ביולוגית הוא הפרדה בין שני תחומים שונים, הגדרתם ושמירתם נפרדים.
כך לדוגמה, ממברנה המצויה סביב אברון בתא, מגדירה את האברון כתחום הנפרד משאר התא, מה שמאפשר לאברון את תפקודו הייחודי, שלא מתרחש באזורים אחרים בתא.
ממברנת התא מגדירה את התא כתחום הנפרד ומבודד מסביבתו, בו מתרחשים תפקודים שלא מתרחשים בסביבה החוץ-תאית.
תפקוד זה של הממברנה נובע מתכונותיה כקרום בררני , אשר מעבר חומרים דרכו איננו חופשי אלא נקבע על פי תכונות החומר והממברנה.
קיימים מספר מנגנוני העברה דרך ממברנה ביולוגית: חומרים הידרופוביים מסיסים היטב בליפיד הדו-שכבתי (הממברנה) וחוצים אותו בקלות, בעוד חומרים הידרופיליים ומולקולות גדולות מתקשים לחצותו ישירות.
דרך זו של מעבר קרויה דיפוזיה.
חומרים שאינם חודרים את הממברנה בדיפוזיה פשוטה, אך יש צורך להעבירם בין צידי הממברנה מסתייעים בחלבוני העברה – חלבונים חוצי ממברנה המגשרים בדרכים שונות בין צידי הממברנה.
חלבוני ההעברה ייחודיים לחומר אותו הם מעבירים, כך שבררנות הממברנה נשמרת.
הממברנה הביולוגית היא בעלת תכונות נוזליות.
עובדה זו מאפשרת את גמישותה של הממברנה, כך שהיא יכולה להתרחב לצורך גדילת התא או האברון.
בנוסף, תכונה זו מאפשרת את התאחות הממברנה במהירות במקרה של פגיעה ברציפותה.
התאחות זו יעילה בשל יציבותו האנרגטית של מבנה הממברנה, ואי-יציבותו של המבנה הפגום.
תאים מגיבים לשינויים בסביבה החיצונית על פי קולטני שטח על הממברנה.
קשירה של חומר מסוים לקולטנים הללו מתחילה תהליך העברת איתות לתוך התא.
איתות זה גורם להתרחשות של תהליכים שונים בתא.
דוגמה לתהליך איתות וקליטה הוא תשדיר מתאי עצב, כאשר משתנה ריכוז היונים על הממברנה, משתנה מתח התא.
עקב שינוי במתח התא משתנה חדירות הממברנה ליונים מסוימים.
שינויים אלו גוררים שרשרת של אירועים שמאפשרים העברת מסר לתא הסינופסה המחובר.
בין תהליכי האותות הנוספים המתרחשים על ממברנות נמצאים גם תהליכים הורמונליים ואנטיגנים.
מדובר בתהליכי המרת אנרגיה שמתרחשים במעבר אלקטרונים המתרחשים ברובם על הממברנות.
צמחים משתמשים בתהליך הפוטוסינתזה ליצור אנרגיה מאור השמש, תהליך המצריך אינטראקציה של אור עם התא.
אי לכך התפתחו ממברנות ייחודיות לצמחים המאפשרות קיום אינטראקציות אלו, ושלביו הראשונים של תהליך הפוטוסינתזה מתרחשים על פני הממברנה.
זרחון חמצוני הוא שלב בנשימה התאית, בו נוצר ATP עקב מעבר אלקטרונים לחמצן מולקולרי.
באורגניזמים אווירנים, תהליך זה מתרחש במיטוכונדריה, אולם מכיוון שלאורגניזמים פרוקריוטים אין אברונים, תגובה זו מתרחשת בממברנה.
פרט לממברנת התא, ישנן ממברנות תוך תאיות המפרידות בין אברונים שונים בתא.
האברונים המוקפים בממברנות המופרדות אחת מהשניה הם: מיטוכונדריה, פרוקסיזום ובצמחים; כלורופלסט.
כל שאר הממברנות התוך תאיות מקושרות אחת לשנייה בציטופלסמה ויוצרות מערכת אנדוממברנלית.
לכל ממברנה במערכת יש את המאפיינים הייחודיים לה וניתן להפרידה מהממברנות האחרות.
למרות זאת הממברנות קשורות מבחינה כימית, מבנית ותפקודית תחת אותה מערכת.
הממברנות הכלולות במערכת האנדוממבנלית הן: מעטפת גרעין התא, מערכת גולג'י, הרשתית האנדופלסמתית, ליזוזום, בועיות, חלולית (אם ישנה), וקרום התא.
ממברנות דו שכבה ליפידיות מלאכותיות, המחקות את הממברנה הביולוגית
וסיקולות/ליפוזומים: בועיות בגדלים שונים המוקפות ממברנה דו שכבה ליפידית.
BLM (Blac Lipid Membrane): ממברנה דו שכבה ליפידית מישורית, המפרידה בין שתי תמיסות מימיות.
SLB (Supported Lipid Bilayers): ממברנה דו שכבה ליפידית מישורית היושבת על חומר מוצק הנותן יציבות לממברנה, רק צד אחד של הממברנה בא במגע עם התמיסה.
DIB (Droplet Interface Bilayers): טיפות מימיות זעירות המוקפות בשכבה ליפידית יחידה הנמצאות בתמיסה שומנית (זנבות הליפידים פונים כלפי חוץ) ובנקודות המגע ביניהן יוצרות דו שכבה ליפידית.
קרום דק המחקה ממברנה ביולוגית ויכול להיות מורכב מחומרים אורגניים, כמו פולימרים או אנאורגניים.
בתעשייה נפוץ השימוש בממברנות פולימריות.
ממברנות ביולוגיות מהוות אלמנט יסודי בקיום החיים, וכל נזק שנעשה להן יכול להוביל לתוצאות רציניות, או אף קטלניות.
מחלות כמו ניוון שרירים על שם דושן, סיסטיק פיברוזיס ומחלת דמיאלינציה כולן מושפעות מהממברנה.
דוגמאות נפוצות הן אלצהיימר והזדקנות.
ישנן השערות רבות בניסיון להסביר את מקורה של מחלת אלצהיימר.
אחת ההשערות היא שהמחלה נגרמת מהפרעת שני צעדים לממברנה - הצעד הראשון כולל גידול בזרימת יוני סידן (Ca2+) לתוך הציטופלזמה דרך מעברים בממברנה, והצעד השני הוא היווצרות סיב העמילואיד והתארכות הממברנה.
שני התהליכים הללו יחדיו מובילים להפחתה של ליפידים מהממברנה, מה שגורר הפרעה בממברנה.
בתהליך ההזדקנות, הליפידים של ממברנת המיטוכונדריה הפנימית עוברים חמצון, מה שמשפיע על הליפיד קארדיוליפין אשר מגלם חלק במעבר האלקטרונים וחמצון זרחני שמבוצעים בחלבוני המיטוכונדריה.
הירידה בליפיד קארדיוליפין פוגעת בנוזליות הממברנה.
ליפוזום מורכב ממברנה ביולוגית, דו שכבה ליפידית.
הליפוזום משמש כיום ברפואה להעברת תרופות ליעדן בגוף.
ישנן שלוש חומצות שומן עיקריות המשפיעות על בריאות האדם: חומצת שומן ציס, חומצת שומן טרנס וחומצה דוקוסהֶקְסנואית.
חומצת שומן ציס היא טבעית והיא המרכיב העיקרי בממברנה, אך החלפתה בחומצת שומן טרנס- שבדרך כלל מצויה בממברנה בכמויות נמוכות- יכולה לפגוע במבנה ובתכונות הממברנה.
כמו כן, חומצת שומן טרנס יכולה להחליף את החומצה הדוקוסהֶקְסנואית בממברנת המוח ולפגוע בתפקודו.
חומצה דוקוסהֶקְסנואית, ידועה בשמה "אומגה 3" ונחשבת כמועילה לבריאות האדם.
יש מחקרים הטוענים כי יש לה תרומה כנגד מחלות לב, סרטן, בעיות במערכת החיסון ועוד.
ממאדו מאיגה הוא כדורגלן מאלי-רוסי המשחק בעמדת הקשר האחורי בקבוצת ניז'ני נובגורוד מליגת העל הרוסית.
מאיגה החל את הקריירה המקצוענית שלו בקבוצת ז'אן ד'ארק מליגת העל המאלית.
ב-14 ביולי 2020 חתם מאיגה בוולס מוסקבה מהליגה הרוסית הראשונה, שהיא ליגת הכדורגל השנייה בחשיבותה ברוסיה.
הוא שיחק במועדון במשך שתי עונות, בהן ערך 60 הופעות ליגה והבקיע שער אחד.
ב-30 ביוני 2022 חתם מאיגה על חוזה לשלוש שנים בניז'ני נובגורוד מליגת העל הרוסית.
ב-17 ביולי ערך את הופעת הבכורה שלו במועדון, בתיקו 1-1 נגד לוקומוטיב מוסקבה במסגרת המחזור הראשון בליגה לעונת 2022/2023. ב-2 באוקטובר הבקיע את שער הבכורה שלו במועדון, בהפסד 1–2 לספרטק מוסקבה במסגרת המחזור ה-11 בליגה.
בסך הכל ערך 22 הופעות ליגה בעונה זו, בהן הבקיע שער אחד.
בחודש נובמבר 2021 קיבל מאיגה אזרחות רוסית.
ממאדי קאבה קמארה (בפורטוגזית: Mamadi Caba Camará; נולד ב-31 בדצמבר 2003 בקאטיו שבגינאה ביסאו) הוא כדורגלן מגינאה ביסאו המשחק בעמדת הקשר ההתקפי בקבוצת רדינג מהפוטבול ליג הראשונה ובנבחרת גינאה ביסאו.
קמארה גדל במחלקות הנוער של פיירנסה ורדינג.
בשנת 2021 החל לשחק בקבוצה הבוגרת של רדינג במסגרת הפוטבול ליג צ'מפיונשיפ.
ב-23 במרץ 2022 ערך קמארה את הופעת הבכורה שלו בנבחרת גינאה ביסאו, בניצחון 3-0 על נבחרת גינאה המשוונית במשחק ידידות.
ממאדו איברה אמבקה פאל הוא כדורגלן סנגלי המשחק בעמדת הבלם בקבוצת ברצלונה ב' מהליגה ספרדית השלישית.
ב-5 ביוני 2021 חתם פאל על חוזה לשנתיים בלוס אנג'לס מה-MLS.
הוא שיחק בעיקר בקבוצת המילואים של המועדון במסגרת הליגה הספרדית השנייה.
ב-12 בנובמבר ערך את הופעת הבכורה שלו בקבוצה הראשונה של המועדון, בניצחון 9-0 על סנטה אמליה במסגרת הסיבוב הראשון של גביע המלך הספרדי.
ב-22 בינואר 2023 ערך את הופעתו היחידה בלה ליגה, בניצחון 1-0 על ז'ירונה במסגרת המחזור ה-18.
ממאדו למין קמארה (נולד ב-5 בינואר 2003) הוא כדורגלן סנגלי המשחק כקשר בקבוצת ברקאן מליגת העל המרוקאית.
הוא זכה עם הקבוצה בגביע הקונפדרציות האפריקאי ב-2022.
קמארה שיחק בנבחרת הנוער של סנגל וזכה עמה בגביע אפריקה עד גיל 20 ב-2023. באותה שנה ערך את הופעת הבכורה שלו בנבחרת הבוגרת.
דיאלו שיחק בנבחרת סנגל עד גיל 20 בגביע העולם בכדורגל עד גיל 20 ב-2023.
"ממא-מיה" הוא אלבום האולפן השלישי של הזמר הישראלי בני אל.
את האלבום הוציאה בשנת 1990 לאור חברת התקליטים הד ארצי על גבי תקליט ותקליטור.
זהו אלבומו המצליח ביותר של הזמר.
שיר הנושא, "ממא-מיה", הפך ללהיט מוכר בקרב חובבי המוזיקה המזרחית.
הפקתו בוצעה על ידי יעקב למאי וניסים בן-חיים.
לצידם השתתפו בהקלטתו אריס נחום (בוזוקי), מוסטפא הפאוקור (בגלמה), אלברט אליאס (חליל ערבי), יאיר מיכאל (גיטרה ספרדית), יהודה קיסר (גיטרה חשמלית) ואופירה יוספי (קולות רקע).
ממאטה בנרג'י (בבנגלית: মমতা বন্দ্যোপাধ্যায়; נולדה ב-5 בינואר 1955) היא פוליטיקאית הודית המכהנת כראש השרים של מערב בנגל מ-2011 ומייסדת הטרינמול קונגרס.
ממאטה בנרג'י נולדה בכלכותה (היום קולקטה), מערב בנגל ב-2 בינואר 1955 למשפחה ממעמד הביניים הנמוך.
בנרג'י למדה באוניברסיטת כלכותה, בה הוציאה תואר במשפטים ובאומנות.
במהלך לימודיה הייתה מעורבת בתנועת הנוער של הקונגרס הלאומי ההודי.
והייתה מזכירת הקונגרס במערב בנגל מ-1976 עד ל-1980.
בבחירות ללוק סבהה ב-1984 נבחרה בנרג'י לראשונה ללוק סבהה מטעם הקונגרס.
בבחירות ב-1989 איבדה בנרג'י את מושבה, אך היא חזרה וזכתה בו ב-1991, והחזיקה בו מאז ועד 2011.
ב-1991 מונתה לשרה למשאבי אנוש, צורכי צעירים וספורט ופיתוח נשים וילדים בממשלת פ"ו נרסימהה ראו.
היא כהנה בתפקידים הללו עד ל-1993.
ב-1997 נקלעה בנרג'י לעימות עם מוסדות הקונגרס במדינתה, כשהיא טוענת כי הקונגרס אינו רציני במאבקו לשלטון במערב בנגל, וכי הוא "קבוצה ב'" למפלגת הקומוניסטית של הודו (מרקסיסטית) ששלטה במדינה מ-1977. בנרג'י הופרשה מהמפלגה, והקימה את טרינמול קונגרס.
בנרג'י התמודדה מטעם מפלגתה בבחירות ללוק סבהה ב-1989, ובבחירות ב-1999 הצטרפה לברית הדמוקרטית הלאומית, קואליציית המפלגות שבהנהגת מפלגת העם ההודית.
בעקבות כך מונתה לשרת הרכבות בממשלת אטאל ביהארי ואג'פאיי השלישית.
בנרג'י התפטרה מתפקידה במחאה בעקבות חשיפת פרשת שחיתות בממשלה, ובבחירות לאספה המחוקקת של מערב בנגל ב-2001 התמודדה ביחד עם הקונגרס.
בספטמבר 2003 חזרה לממשלת ואג'פאיי כשרה בלי תיק, ובינואר 2004 מונתה לשרת הפחם והמכרות.
היא כיהנה בתפקיד עד תבוסת מפלגת העם ההודית בבחירות ב-2004.
בדצמבר 2006 פתחה בנרג'י בשביתת רעב, כמחאה על כוונת ממשלת מערב בנגל להפקיע אדמה מחלקאים בשביל להקים אזור תעשייה ענק.
שביתת הרעב, שנמשכה כ-25 יום, עד שבנרג'י קיבלה את בקשת נשיא הודו עבדול קאלאם לחדול ממנה, הביאה לה פרסום נרחב.
ב-2009 הצטרפה טרינמול קונגרס לחזית הפרוגרסיבית המאוחדת של הקונגרס, ובנרג'י חזרה לכהן כשרת הרכבות.
בבחירות לאספה החוקקת של מערב בנגל ב-2011 ניצחה טרינמול קונגרס את המפלגה הקומוניסטית של הודו (מרקסיסטית), ובנרג'י התפטרה מהלוק סבהה ומונתה לראש השרים של מערב בנגל.
היא הושבעה לתפקיד ב-20 במאי 2011, כשהיא הופכת לראש השרים ה-11 של מערב בנגל והאישה הראשונה בתפקיד.
פפה ממאדו אמבוג' הוא כדורגלן סנגלי המשחק בעמדת הבלם בקבוצת הפועל חדרה.
אמבוג' החל את הקריירה המקצוענית שלו בקבוצת דקר סקרה-קר מליגת העל הסנגלית.
ב-21 באוגוסט 2014 חתם אמבוג' בהכוכב האדום בלגרד מליגת העל הסרבית, והושאל לנפרדק קרושבאץ, גם היא מליגת העל הסרבית.
בתום תקופת ההשאלה חזר להכוכב האדום בלגרד, וערך שמונה הופעות ליגה במדי המועדון, בהן הבקיע שער אחד.
ב-15 בינואר 2016 חתם אמבוג' בז'לגיריס וילנה מליגת העל הליטאית.
הוא שיחק במועדון במשך שלוש עונות, בהן ערך 90 הופעות ליגה והבקיע שמונה שערים.
ב-8 בדצמבר 2018 חתם אמבוג' בנפטצ'י באקו מליגת העל האזרית.
הוא ערך 71 הופעות ליגה במדי המועדון, בהן הבקיע שבעה שערים.
ב-24 בפברואר 2023 חתם אמבוג' באורדבסי שימקנט מליגת העל הקזחית.
בינואר 2024 חתם בהפועל חדרה.
הממברנה המגבילה הפנימית Internal limiting membrane), היא הגבול בין הרשתית לגוף הזגוגית, הנוצר על ידי אסטרוציטים ו.
ההבנה לגבי (ILM) באזור הזגוגי-רטינלי התפתחה עם התקדמות המיקרוסקופיה.
בשנת 1871 השתמש בצביעה של גוון כסף וב כדי לבחון את הרשתית של בני אדם ובעלי חיים.
בחינה זו הובילה אותו להניח כי תאי מולר גליה יוצרים את ה-ILM.
השערה זו אותגרה מאוחר יותר באמצעות טכניקת גילוי: גוון טריכרום של מלורי (Mallory trichrome stain), המסמן את סיבי התאים של ILM בכחול והסיבים הרדיאליים באדום, מה שמצביע על כך שILM ו-תאי מולר הם מבנים נפרדים (Wolff, 1937).
טכניקות הדמיה מתקדמות בעידן המודרני זירזו עוד יותר מהפכה ביכולות התצפית, שעזרה לאושש את הדעה הרווחת לפיה ממברנות הפלזמה של תאי מולר אינן מהוות את ה-ILM, אך ככל הנראה מעורבות בהיווצרות ILM.
הממברנה המגבילה החיצונית External Limiting Membrane) היא אחת מעשר שכבות הרשתית.
השכבה מפרידה בין התאים קולטי האור ו.
לממברנה מבנה דמוי רשת והיא ממוקמת בבסיסי תאי האור (פוטורצפטורים) מסוג תאי הקנים ותאי המדוכים.
הממברנה תורמת לחוזק המכני של הרשתית בנוסף לתרומתה לחדות הראייה.
לפי מחקר שנערך באוניברסיטת קובה שביפן, לממברנה המגבילה החיצונית (ELM) קשר לחדות הראייה כפי שבאה לידי ביטוי בניוון מקולרי תלוי גיל (AMD).
במחקר בוצעה סקירה של תמונות טומוגרפיה אופטית קוהרנטית ספקטרלית של 158 חולים עם AMD שעברו טיפול פוטודינמי וסיווגם לפי מצב שכבת הממברנה החיצונית המגבילה.
במחקר בוסס הקשר בין שלמות השכבה לחדות ראייה בחולי ניוון מקולרי וברטיניטיס פיגמנטוזה.
פגיעה בשלמות הממברנה עקב מוטציות בגן CRB1 תורמת להתפתחות מחלות ניוון רשתית.
ממאדי בומבויה הוא איש צבא ופוליטיקאי מגינאה, החל מ-17 בספטמבר 2021 נשיא רפובליקת גינאה.
עלה לשלטון בהפיכה צבאית ב-5 בספטמבר.
ממאדי דומבויה נולד ב-1980 בבננקורדה, באזור קאנקאן במשפחה של בני מלינקה- קריפאלה דומבויה ואשתו, האג'ה מנדיולה סילה.
הוא למד בבית ספר יסודי דראמה אומאר בקאנקאן.
דומבויה התגייס בתחילת ברכו ללגיון הזרים הצרפתי למד עם תעודה צרפתית בבית הספר למלחמה השוכן בבניין האקול מיליטר בפריז וסיים תואר שני בביטחון באוניברסיטת פריז-פנתאון-אסאס.
כמו כן הוא בעל תעודץ האקדמיה הצבאית בסומור במסגרת שיתוף הפעולה בין צרפת למדינות אפריקאיות בתחום החינוך הצבאי.
בהמשך עבר השתלמויות צבאיות בסנגל, גבון וישראל.
השתתף במשימות ומבצעים בבית הספר למלחמה בצרפת, באפגניסטן, בחוף השנהב, ג'יבוטי, ברפובליקת מרכז אפריקה בישראל, בקפריסין ובממלכה המאוחדת.
ב-2018 התמנה כמפקד קבוצת הכוחות המיוחדים למאבק בטרור שנוסדה על ידי הנשיא אלפה קונדה וב-2020 הועלה לדרגת קולונל.
בפברואר 2019 השתתף במבצע הצבאי פלינטלוק שנועד לאליטה הצבאית האפריקאית.
בספטמבר 2021 הוביל הפיכה צבאית נגד הנשיא אלפה קונדה והפך לנשיא הוועד הלאומי להתלכדות למען הפיתוח CNRD ונשיא זמני של המדינה.
עם אסימי גואיטה ממאלי כלוטננט קולונל ייצג דומבויה את ארצו בתמרונים באורגנו בואגאדוגו על ידי צבא ארצות הברית.
במהלך שנת 2021 ניסה לרכך את התלות של הכוחות המיוחדים במשרד הביטחון הלאומי ועורר חוסר אמון מצד השלטון.
נשמעו שמועות על אפשרות כי ייעצר.
אחרי כיבוש השלטון ב-24 בינואר 2024 עלה לדרגת גנרל.
במקומו בראש הכוחות המיוחדים מונה הקולונל מוכטר קאבה.
בהמשך הוא מינה את בה אורי לראש הממשלה.
ממאדי דומבויה נשוי ללוריאן ללבית דארבו, צרפתייה, שוטרת (ביתר דיוק תת-ז'נדארמית) במקצועה.
ממאדי דיאמבו הוא כדורגלן מאלי המשחק בעמדת הקשר האחורי בקבוצת רד בול זלצבורג מהבונדסליגה האוסטרית ובנבחרת מאלי.
דיאמבו נולד בבמקו שבמאלי וגדל במחלקת הנוער של Guidars FC.
ב-4 בינואר 2021 חתם ברד בול זלצבורג מהבונדסליגה האוסטרית, והצטרף לליפרינג, קבוצת המילואים של המועדון.
בעונת החל לשחק ברד בול זלצבורג.
ב-4 בינואר 2023 הושאל דיאמבו ללוצרן מליגת העל השווייצרית עד לתום עונת .
הוא ערך 13 הופעות ליגה במהלך תקופת ההשאלה.
לקראת עונת חזר דיאמבו לרד בול זלצבורג.
ב-26 במרץ 2024 ערך דיאמבו את הופעת הבכורה שלו בנבחרת מאלי, בניצחון 0–2 על נבחרת ניגריה במשחק ידידות.
ממאדי דיארה הוא כדורגלן מאלי המשחק בעמדת הקיצוני בהפועל פתח תקווה.
דיארה נולד בבמקו והחל לשחק בקבוצת הכדורגל של יילן אולימפיק.
בקיץ הצטרף לקבוצת המילואים של קדיס.
ב-14 באוגוסט 2022 ערך את הופעת הבכורה שלו בקבוצה הבוגרת בהפסד 1-0 לריאל סוסיאדד במסגרת הלה ליגה.
ב-14 ביולי 2023 חתם בגיור מליגת העל ההונגרית.
ב-30 ביולי ערך את הופעת הבכורה שלו בקבוצה בניצחון 2-3 לגירמוט גיור.
ב-16 באוגוסט הבקיע את שער הבכורה שלו בקבוצה בניצחון 1-2 נגד קוזרמיסלני.
ב-5 ביולי ערך את הופעת הבכורה שלו בקבוצה במשחק ליגה.
5 ימים לאחר מכן ערך את הופעת הבכורה שלו בזירה האירופית במסגרת מוקדמות הליגה האירופית, בניצחון 0-4 נגד פרישטינה מקוסובו בו בישל את השער השני במשחק.
ב-22 בינואר חתם בהפועל פתח תקווה כמחליפו של ז'וסלין טאבי שעזב לסנדרלנד.
באלגברה מופשטת, ממד הוא ערך מספרי המתאים לאובייקט מופשט, בדרך כלל חוג, שדה או מודול, המתאר עד כמה האובייקט מורכב.
הדוגמה הבסיסית היא מושג הממד באלגברה ליניארית, אבל ישנם ממדים רבים אחרים, המודדים תכונות מסובכות יותר.
ממד קרול הקלאסי של חוג שווה לאורך המקסימלי של שרשרת אידיאלים ראשוניים בחוג, והוא עשוי להיות סופי או אינסופי.
ממד קרול, המוגדר באמצעות שרשראות של תת-מודולים בחוג כמודול מעל עצמו, מודד עד כמה חוג נותרי קרוב להיות ארטיני (חוגים בעלי ממד קרול 0 הם ארטיניים).
ממד קרול שווה לממד קרול הקלאסי לחוגי PI (ובפרט לכל חוג קומוטטיבי).
למודול M מגדירים ממד פרויקטיבי כאורך הרזולוציה הפרויקטיבית הקצרה ביותר (הממד קטן או שווה ל-n אם יש שרשרת מדויקת מהצורה , כאשר כל ה- פרויקטיביים).
באותו אופן מוגדר הממד האינג'קטיבי לפי הרזולוציה האינג'קטיבית הקצרה ביותר (בכיוון ההפוך, כמובן), והממד השטוח לפי הרזולוציה השטוחה הקצרה ביותר .